title: Εκτελεστικός κανονισμός (ΕΕ) αριθ. 1138/2014 της Επιτροπής, της 27ης Οκτωβρίου 2014 , σχετικά με την έγκριση του παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 ως πρόσθετης ύλης ζωοτροφών για χοιρομητέρες (κάτοχος της άδειας είναι η εταιρεία Adisseo France S.A.S.)  Κείμενο που παρουσιάζει ενδιαφέρον για τον ΕΟΧ

text:
               28.10.2014

               EL

               Επίσημη Εφημερίδα της Ευρωπαϊκής Ένωσης

               L 307/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1138/2014 ΤΗΣ ΕΠΙΤΡΟΠΉΣ
   της 27ης Οκτωβρίου 2014
   σχετικά με την έγκριση του παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 ως πρόσθετης ύλης ζωοτροφών για χοιρομητέρες (κάτοχος της άδειας είναι η εταιρεία Adisseo France S.A.S.)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την έγκριση του παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (2)

               Η εν λόγω αίτηση αφορά την έγκριση παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 ως πρόσθετης ύλης ζωοτροφών για χοιρομητέρες που πρέπει να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

               (3)

               Παρασκεύασμα ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 έχει εγκριθεί για δέκα χρόνια για τα πουλερικά, απογαλακτισμένα χοιρίδια και χοίρους προς πάχυνση με τον εκτελεστικό κανονισμό (ΕΕ) αριθ. 290/2014 της Επιτροπής (2).

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή») στη γνώμη της, της 20ής Μαΐου 2014 (3), κατέληξε στο συμπέρασμα ότι, υπό τις προτεινόμενες συνθήκες χρήσης, το παρασκεύασμα ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6 που παράγεται από Talaromyces versatilis sp. nov. IMI CC 378536 δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Επίσης, η Αρχή κρίνει ότι, σύμφωνα με τα αποτελέσματα της εκ των υστέρων ανάλυσης, η συμπλήρωση της διατροφής των χοιρομητέρων με την πρόσθετη ύλη στη συνιστώμενη δόση είχε ως αποτέλεσμα μια στατιστικά σημαντική μείωση της απώλειας βάρους του σώματος των χοιρομητέρων κατά τη διάρκεια του θηλασμού, χωρίς να θίγονται οι υπόλοιπες παράμετροι που αξιολογήθηκαν Δεδομένου ότι το χαμηλό επίπεδο μείωσης του βάρους, που τέθηκε υπό αμφισβήτηση από την Αρχή λόγω έλλειψης βιολογικής/φυσιολογικής συνάφειας, κρίθηκε σημαντική ζωοτεχνική παράμετρος, θεωρήθηκε ότι οι παρεχόμενες in vivo μελέτες πληρούν τις προϋποθέσεις για την απόδειξη της αποτελεσματικότητας σε θηλάζουσες χοιρομητέρες.

               (6)

               Από την αξιολόγηση του παρασκευάσματος ενδο-1,4-β-ξυλανάσης EC 3.2.1.8 και ενδο-1,3(4)-β-γλυκανάσης EC 3.2.1.6 που παράγεται από Talaromyces versatilis sp. nov. IMI CC 378536 προκύπτει ότι πληρούνται οι όροι για τη χορήγηση άδειας, όπως προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα των «βελτιωτικών της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Οκτωβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Εκτελεστικός κανονισμός (ΕΕ) αριθ. 290/2014 της Επιτροπής, της 21ης Μαρτίου 2014, σχετικά με τη χορήγηση άδειας για τη χρήση παρασκευάσματος ενδο-1,4-β-ξυλανάσης και ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 ως πρόσθετης ύλης ζωοτροφών για πουλερικά, απογαλακτισμένα χοιρίδια και χοίρους προς πάχυνση και για την τροποποίηση των κανονισμών (ΕΚ) αριθ. 1259/2004, (ΕΚ) αριθ. 943/2005, (ΕΚ) αριθ. 1206/2005 και (ΕΚ) αριθ. 322/2009 (κάτοχος της άδειας είναι η εταιρεία Adisseo France S.A.S.) (ΕΕ L 87 της 18.10.2003, σ. 84).

      (3)  EFSA Journal 2014· 12(6):3722.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώων

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου έγκρισης

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                  4a1604i

                  Adisseo France S.A.S.

                  Ενδο-1,3(4)-β-γλυκανάση
                  EC 3.2.1.6
                  Ενδο-1,4-β-ξυλανάση
                  EC 3.2.1.8

                     Σύνθεση πρόσθετης ύλης:

                  Παρασκεύασμα ενδο-1,3(4)-β-γλυκανάσης που παράγεται από Talaromyces versatilis sp. nov. IMI CC 378536 με ελάχιστη δραστικότητα:

                              —

                              στερεά μορφή: ενδο-1,3(4)-β-γλυκανάση 30 000 VU/g (1) και ενδο-1,4-β-ξυλανάση 22 000 VU/g·

                              —

                              υγρή μορφή: δραστικότητα ενδο-1,3(4)-β-γλυκανάσης 7 500 VU/ml και δραστικότητα ενδο-1,4-β-ξυλανάσης 5 500 VU/ml.

                     Χαρακτηρισμός της δραστικής ουσίας:

                  ενδο-1,4-β-ξυλανάση και ενδο-1,3(4)-β-γλυκανάση που παράγονται από Talaromyces versatilis sp. nov. IMI CC 378536

                     Αναλυτική μέθοδος
                      (2)

                  Για τον ποσοτικό προσδιορισμό της δραστικότητας της ενδο-1,3(4)-β-γλυκανάσης:

                              —

                              ιξωδομετρική μέθοδος με βάση τη μείωση του ιξώδους που οφείλεται στη δράση της ενδο-1,3(4)-β-γλυκανάσης στο υπόστρωμα που περιέχει γλυκάνη (β-γλυκάνη κριθαριού) σε pH = 5,5 και θερμοκρασία 30 °C.

                        Για τον ποσοτικό προσδιορισμό της δραστηριότητας της ενδο-1,4-β-ξυλανάσης:

                              —

                              ιξωδομετρική μέθοδος με βάση τη μείωση του ιξώδους που οφείλεται στη δράση της ενδο-1,4-β-ξυλανάσης στο υπόστρωμα που περιέχει ξυλάνη (αραβινοξυλάνη σιταριού)

                  Χοιρομητέρες

                  —

                  ενδο-1,3(4)-β-γλυκανάση 1 500 VU
                  ενδο-1,4-β-ξυλανάση 1 100 VU

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα έναντι σχηματισμού συσφαιρωμάτων.

                              2.

                              Για χρήση σε χοιρομητέρες από μία εβδομάδα πριν από τον τοκετό σε ολόκληρη την περίοδο της γαλουχίας.

                              3.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  17 Νοεμβρίου 2024

         (1)  1 VU (ιξωδομετρική μονάδα) είναι η ποσότητα ενζύμου που υδρολύει το υπόστρωμα (β-γλυκάνη κριθαριού και αραβινοξυλάνη σιταριού, αντίστοιχα), μειώνοντας το ιξώδες του διαλύματος, με αποτέλεσμα τη μεταβολή της σχετικής ρευστότητας κατά 1 (αδιάστατη μονάδα)/min στους 30 °C και με pH 5,5.

         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) αριθ. 263/2014 του Συμβουλίου, της 14ης Μαρτίου 2014 , για την εφαρμογή του άρθρου 11 παράγραφος 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

text:
               15.3.2014

               EL

               Επίσημη Εφημερίδα της Ευρωπαϊκής Ένωσης

               L 76/11

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 263/2014 ΤΟΥ ΣΥΜΒΟΥΛΊΟΥ

   της 14ης Μαρτίου 2014
   για την εφαρμογή του άρθρου 11 παράγραφος 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 753/2011 του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 11 παράγραφος 4,
   Εκτιμώντας τα ακόλουθα:

               (1)

               Την 1η Αυγούστου 2011, το Συμβούλιο εξέδωσε τον κανονισμό (ΕΕ) αριθ. 753/2011.

               (2)

               Στις 31 Δεκεμβρίου 2013, η Επιτροπή του Συμβουλίου Ασφαλείας των Ηνωμένων Εθνών, που συστάθηκε σύμφωνα με την παράγραφο 30 της απόφασης 1988 (2011) του Συμβουλίου Ασφαλείας, τροποποίησε τον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα λόγω της κατάστασης στο Αφγανιστάν.

               (3)

               Το παράρτημα Ι του κανονισμού (ΕΕ) αριθ. 753/2011 θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΕ) αριθ. 753/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Μαρτίου 2014.

            Για το Συμβούλιο

            Ο Πρόεδρος

         Μ. ΧΡΥΣΟΧΟΪΔΗΣ

      (1)  ΕΕ L 199, 2.8.2011, σ. 1.

      ΠΑΡΑΡΤΗΜΑ
      I.   Οι καταχωρίσεις στον κατάλογο του παραρτήματος του κανονισμού (ΕΕ) αριθ. 753/2011 που αφορούν τα κάτωθι πρόσωπα αντικαθίστανται από τις καταχωρίσεις που αναφέρονται κατωτέρω.

      A.   Πρόσωπα συνδεόμενα με τους Ταλιμπάν

                  1.

                     Abdul Kabir Mohammad Jan (επίσης γνωστός ως A. Kabir)

                     Τίτλος: Maulavi (Μολαβί). Λόγοι καταχώρισης στον κατάλογο: α) δεύτερος αντιπρόεδρος επί Οικονομικών Υποθέσεων στο Συμβούλιο Υπουργών υπό το καθεστώς των Ταλιμπάν, β) κυβερνήτης της επαρχίας Nangarhar υπό το καθεστώς Ταλιμπάν, γ) επικεφαλής της Ανατολικής Ζώνης υπό το καθεστώς Ταλιμπάν. Ημερομηνία γέννησης: Περί το 1963. Τόπος γέννησης: Pul-e-Khumri ή Baghlan Jadid District, Επαρχία Baghlan Αφγανιστάν. Ιθαγένεια: αφγανική. Άλλες πληροφορίες: α) συμμετείχε ενεργά σε τρομοκρατικές ενέργειες στο ανατολικό Αφγανιστάν, β) συγκεντρώνει χρήματα από λαθρέμπορους ναρκωτικών, γ) Πιστεύεται ότι βρίσκεται στη μεθόριο Αφγανιστάν/Πακιστάν, δ) Μέλος του Ανώτατου Συμβουλίου των Ταλιμπάν το 2009, ε) η οικογένεια κατάγεται από την Περιφέρεια Neka, επαρχία Paktika, Αφγανιστάν, στ) υπεύθυνος για τις επιθέσεις κατά των αφγανών βουλευτών το Νοέμβριο του 2007 στο Baghlan, ζ) γαιοκτήμονας στην κεντρική επαρχία του Baghlan, η) Ανήκει στη φυλή Zadran. Ημερομηνία καταχώρισης από τον ΟΗΕ:25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Abdul Kabir Mohammad Jan υπήρξε μέλος του διευθυντικού συμβουλίου των Ταλιμπάν που ανήγγειλε ο Mohammed Omar τον Οκτώβριο του 2006 και διορίστηκε στρατιωτικός διοικητής στην ανατολική ζώνη τον Οκτώβριο 2007.

                  2.

                     Mohammad Moslim Haqqani Muhammadi Gul (επίσης γνωστός ως Moslim Haqqani)

                     Τίτλος: Maulavi (Μολαβί). Λόγοι καταχώρισης στον κατάλογο: α) Αναπληρωτής Υπουργός Ιερού Προσκυνήματος και Θρησκευτικών Υποθέσεων του καθεστώτος των Ταλιμπάν, β) Αναπληρωτής Υπουργός Ανώτατης Εκπαίδευσης του καθεστώτος των Ταλιμπάν. Ημερομηνία γέννησης: 1965. Τόπος γέννησης: Χωριό Gawargan, περιφέρεια Pul-e-Khumri, επαρχία Baghlan, Αφγανιστάν. Ιθαγένεια: αφγανική. Εθνικός αριθμός ταυτοποίησης: 1136 (αφγανική εθνική ταυτότητα (tazkira)). Άλλες πληροφορίες: α) Από την εθνότητα των Παστούν της επαρχίας Baghlan, β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, γ) ομιλεί πολύ καλά αγγλικά, ουρντού και αραβικά. Ημερομηνία καταχώρισης από τον ΟΗΕ:25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Mohammad Moslim Haqqani διετέλεσε επίσης αναπληρωτής Υπουργός Ανώτατης Εκπαίδευσης του καθεστώτος των Ταλιμπάν. Αυτός ο διορισμός προσετέθη στον κατάλογο στις 18 Ιουλίου 2007.

                  3.

                  Abdul Raqib Takhari

                     Τίτλος: Maulavi (Μολαβί). Λόγοι καταχώρισης στον κατάλογο: Υπουργός Επαναπατρισμού του καθεστώτος των Ταλιμπάν. Ημερομηνία γέννησης: μεταξύ 1968 και 1973. Τόπος γέννησης: χωριό Zardalu Darra, περιφέρεια Kalafgan, επαρχία Takhar, Αφγανιστάν. Ιθαγένεια: αφγανική. Άλλες πληροφορίες: α) Μέλος του Ανώτατου Συμβουλίου των Ταλιμπάν υπεύθυνος για τις επαρχίες Takhar και Badakhshan από το Δεκέμβριο του 2009, β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, γ) Ανήκει στην εθνοτική ομάδα των Τατζίκων. Ημερομηνία καταχώρισης από τον ΟΗΕ:25.1.2001.

                  4.

                     Nazir Mohammad Abdul Basir (επίσης γνωστός ως Nazar Mohammad)

                     Τίτλος: α) Maulavi (Μολαβί), β) Sar Muallim. Λόγοι καταχώρισης στον κατάλογο: α) Δήμαρχος της πόλης Κουντούζ, β) προσωρινώς εκτελών χρέη Κυβερνήτη της επαρχίας Κουντούζ (Αφγανιστάν) επί καθεστώτος Ταλιμπάν. Ημερομηνία γέννησης: 1954. Τόπος γέννησης: χωριό Malaghi, περιφέρεια Κουντούζ, επαρχία Κουντούζ, Αφγανιστάν. Ιθαγένεια: αφγανική. Άλλες πληροφορίες: α) Ήρθε σε συμφιλίωση μετά την πτώση του καθεστώτος των Ταλιμπάν και ανέλαβε καθήκοντα υπό τη νέα κυβέρνηση σε τοπικό επίπεδο στην επαρχία Kunduz, β) Επιβεβαιώθηκε η δολοφονία του από τους Ταλιμπάν στις 9 Νοεμβρίου 2008. Ημερομηνία καταχώρισης από τον ΟΗΕ:23.2.2001.

                  5.

                     Zia-ur-Rahman Madani (επίσης γνωστός ως
                     (a) Ziaurrahman Madani (b) Zaia u Rahman Madani (c) Madani Saheb (d) Diya’ al-Rahman Madani)

                     Τίτλος: Maulavi (Μολαβί). Λόγοι καταχώρισης στον κατάλογο: κυβερνήτης της επαρχίας Λογκάρ (Αφγανιστάν) επί καθεστώτος Ταλιμπάν. Ημερομηνία γέννησης: Περίπου το 1960. Τόπος γέννησης: α) χωριό Paliran, περιφέρεια Namakab, Επαρχία Takhar, Αφγανιστάν, β) πόλη Taluqan, Επαρχία Takhar, Αφγανιστάν. Ιθαγένεια: αφγανική. Άλλες πληροφορίες: α) εμπλέκεται σε εμπόριο ναρκωτικών, β) αρμόδιος για τις στρατιωτικές υποθέσεις των Ταλιμπάν στην επαρχία Takhar του Αφγανιστάν από τον Μάιο του 2007, γ) Διευκόλυνε από το 2003 τη συγκέντρωση κεφαλαίων στην Περιοχή του Κόλπου για τους Ταλιμπάν, δ) Διευκόλυνε επίσης συναντήσεις μεταξύ αξιωματούχων Ταλιμπάν και εύπορων υποστηρικτών τους και φρόντισε για τη μετάβαση στη Καμπούλ του Αφγανιστάν περισσοτέρων των δώδεκα ατόμων για τη διεξαγωγή επιθέσεων αυτοκτονίας, ε) πιστεύεται ότι βρίσκεται στη μεθοριακή περιοχή Αφγανιστάν/Πακιστάν. Ημερομηνία καταχώρισης από τον ΟΗΕ:23.2.2001.

                  6.

                     Shamsuddin (γνωστός και ως Pahlawan Shamsuddin)

                     Τίτλος: α) Maulavi (μολαβί), β) Qari. Λόγοι καταχώρισης στον κατάλογο: κυβερνήτης της επαρχίας Wardak (Maidan) (Αφγανιστάν) επί καθεστώτος Ταλιμπάν. Ημερομηνία γέννησης: Περίπου το 1968. Τόπος γέννησης: περιφέρεια Keshim, επαρχία Badakhshan, Αφγανιστάν. Ιθαγένεια: αφγανική. Άλλες πληροφορίες: Πιστεύεται ότι βρίσκεται στη μεθοριακή περιοχή Αφγανιστάν/Πακιστάν. Ημερομηνία καταχώρισης από τον ΟΗΕ:23.2.2001.

                  7.

                     Abdul Ghafar Qurishi Abdul Ghani (επίσης γνωστός ως Abdul Ghaffar Qureshi)

                     Τίτλος: Maulavi (Μολαβί). Λόγοι καταχώρισης στον κατάλογο: Ακόλουθος επαναπατρισμού, Πρεσβεία Ταλιμπάν, Ισλαμαμπάντ, Πακιστάν. Ημερομηνία γέννησης: α) 1970 β) 1967). Τόπος γέννησης: χωριό Turshut, περιφέρεια Warduj, επαρχία Takhar, Αφγανιστάν. Ιθαγένεια: αφγανική. Αριθ. διαβατηρίου.: D 000933 (αφγανικό διαβατήριο εκδοθέν στην Καμπούλ στις 13.9.1998). Εθνικός αριθμός ταυτοποίησης: 55130 (αφγανική εθνική ταυτότητα (tazkira)). Διευθύνσεις: Khairkhana Section Number 3, Καμπούλ, Αφγανιστάν. Άλλες πληροφορίες: α) Εμπλέκεται σε εμπόριο ναρκωτικών, β) Ανήκει στην εθνοτική ομάδα των Τατζίκων. Ημερομηνία καταχώρισης από τον ΟΗΕ:25.1.2001.

                  8.

                     Abdul Manan Nyazi (επίσης γνωστός ως
                     α) Abdul Manan Nayazi, β) Abdul Manan Niazi, γ) Baryaly, δ) Baryalai)

                     Τίτλος: Μουλάς. Λόγοι καταχώρισης στον κατάλογο: α) Κυβερνήτης της επαρχίας Καμπούλ υπό το καθεστώς των Ταλιμπάν, β) Κυβερνήτης της επαρχίας Balk υπό το καθεστώς των Ταλιμπάν. Ημερομηνία γέννησης: περί το 1968. Τόπος γέννησης: α) περιφέρεια Pashtoon Zarghoon, επαρχία Herat, Αφγανιστάν, β) χωριό Sardar, περιφέρεια Kohsan, επαρχία Heart, Αφγανιστάν. Ιθαγένεια: αφγανική. Άλλες πληροφορίες: α) Μέλος των Ταλιμπάν, υπεύθυνος για τις επαρχίες Herat, Farah και Nimroz από τα μέσα του 2009, β) Μέλος του Ανώτατου Συμβουλίου των Ταλιμπάν και του Quetta Shura, γ) Θεωρείται ότι βρίσκεται στη μεθοριακή περιοχή Αφγανιστάν/ Πακιστάν, δ) ανήκει στη φυλή Niazi, ε) εμπλέκεται στη μετακίνηση βομβιστών αυτοκτονίας στο Αφγανιστάν. Ημερομηνία καταχώρισης από τον ΟΗΕ:25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Abdul Manan Nyazi διετέλεσε και εκπρόσωπος των Ταλιμπάν και κατόπιν κυβερνήτης των επαρχιών Mazar-e-Sharif και Καμπούλ υπό το καθεστώς των Ταλιμπάν.
                  Abdul Manan Nyazi διετέλεσε ανώτερος διοικητής των Ταλιμπάν στο δυτικό Αφγανιστάν, επιχειρώντας στις επαρχίες Farah, Herat και Nimroz, από τα μέσα του 2009.
                  Τον Μάιο του 2010, ο Abdul Manan Nyazi ήταν μέλος του περιφερειακού Συμβουλίου των Ταλιμπάν και διορίστηκε Κυβερνήτης Ταλιμπάν της Επαρχίας Χεράτ.
                  Ο Abdul Manan Nyazi είναι διοικητής των Ταλιμπάν και εμπλέκεται στη μετακίνηση βομβιστών αυτοκτονίας στο Αφγανιστάν.

                  9.

                  Said Ahmed Shahidkhel

                     Τίτλος: Maulavi (Μολαβί). Λόγοι καταχώρισης στον κατάλογο: Αναπληρωτής Υπουργός Παιδείας του καθεστώτος των Ταλιμπάν. Ημερομηνία γέννησης: περί το 1975. Τόπος γέννησης: Χωριό Spandeh (Espandi ‘Olya), περιφέρεια Andar, επαρχία Ghazni, Αφγανιστάν. Ιθαγένεια: αφγανική. Άλλες πληροφορίες: α) τον Ιούλιο του 2003 τελούσε υπό κράτηση στην Καμπούλ, Αφγανιστάν, β) Αποφυλακίσθηκε το 2007, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) Μέλος του διευθυντικού συμβουλίου των Ταλιμπάν από τα μέσα του 2013, ε) ανήκει στη φυλή Andar. Ημερομηνία καταχώρισης από τον ΟΗΕ:23.2.2001.

                  10.

                     Arefullah Aref Ghazi Mohammad (επίσης γνωστός ως Arefullah Aref)

                     Τίτλος: Maulavi (Μολαβί). Λόγοι καταχώρισης στον κατάλογο: α) Αναπληρωτής Υπουργός Οικονομικών υπό το καθεστώς των Ταλιμπάν, β) Κυβερνήτης της επαρχίας Ghazni υπό το καθεστώς των Ταλιμπάν, γ) Κυβερνήτης της επαρχίας Paktia υπό το καθεστώς των Ταλιμπάν. Ημερομηνία γέννησης: Περίπου το 1958. Τόπος γέννησης: Χωριό Lawang (Lawand), περιφέρεια Gelan, επαρχία Ghazni, Αφγανιστάν. Ιθαγένεια: αφγανική. Άλλες πληροφορίες: α) Διεθυύνει το «μέτωπο» των Ταλιμπάν στην περιφέρεια Gelan, επαρχία Ghazni Αφγανιστάν από τα μέσα του 2013, β) Πιστεύεται ότι είναι στην συνοριακή περιοχή Αφγανιστάν/Πακιστάν, γ) Ανήκει στη φυλή Andar Ημερομηνία καταχώρισης από τον ΟΗΕ:31.1.2001.

                  11.

                     Abdul-Haq Wassiq (επίσης γνωστός ως Abdul-Haq Wasseq)

                     Τίτλος: Maulavi (Μολαβί). Λόγοι καταχώρισης στον κατάλογο: Αναπληρωτής Υπουργός Ασφάλειας (Πληροφοριών) του καθεστώτος των Ταλιμπάν. Ημερομηνία γέννησης: α) περί το 1975, β) 1971. Τόπος γέννησης: Χωριό Gharib, περιφέρεια Khogyani, επαρχία Ghazni, Αφγανιστάν. Ιθαγένεια: αφγανική. Διευθύνσεις: Φυλακή του κόλπου του Γκουαντάναμο. Άλλες πληροφορίες: υπό κράτηση στις ΗΠΑ από το 2011. Ημερομηνία καταχώρισης από τον ΟΗΕ:31.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Abdul-Haq Wassiq συνδέεται με τον Gulbuddin Hekmatyar. Επί καθεστώτος Ταλιμπάν, διετέλεσε κατ’ επανάληψη τοπικός διοικητής στις επαρχίες Νιμρούζ και Κανταχάρ. Στη συνέχεια, διετέλεσε αναπληρωτής γενικός διευθυντής της Υπηρεσίας Πληροφοριών, αναφερόμενος στον Qari Ahmadullah. Στη θέση αυτή, ήταν υπεύθυνος για τις σχέσεις με τους αλλοδαπούς μαχητές της Αλ Κάιντα και τα στρατόπεδα εκπαίδευσής τους στο Αφγανιστάν. Επίσης είναι γνωστός για τις μεθόδους καταστολής κινημάτων αντιφρονούντων κατά του καθεστώτος των Ταλιμπάν στο νότιο Αφγανιστάν.

                  12.

                     Ehsanullah Sarfida Hesamuddin Akhundzada (επίσης γνωστός ως
                     α) Ehsanullah Sarfadi β) Ehsanullah Sarfida)

                     Τίτλος: Maulavi (Μολαβί). Λόγοι καταχώρισης στον κατάλογο: Αναπληρωτής Υπουργός Ασφάλειας (Πληροφοριών) του καθεστώτος των Ταλιμπάν. Ημερομηνία γέννησης: περίπου 1962-1963. Τόπος γέννησης: Χωριό Khatak, περιφέρεια Gelan, επαρχία Ghazni, Αφγανιστάν. Ιθαγένεια: αφγανική. Άλλες πληροφορίες: α) Από τα μέσα του 2007, παρείχε στήριξη στους Ταλιμπάν υπό τη μορφή όπλων και χρήματος, β) Εκτιμάται ότι βρίσκεται στην περιοχή του κόλπου, γ) ανήκει στη φυλή Taraki. Ημερομηνία καταχώρισης από τον ΟΗΕ:23.2.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Ehsanullah Sarfida διατέλεσε επίσης πρόεδρος της Κεντρικής Τράπεζας των Ταλιμπάν. Στη συνέχεια, διορίστηκε από τους Ταλιμπάν Διοικητής Κατακτημένων Επαρχιών. Ο Ehsanullah Sarfida διατέλεσε επίσης μέλος του Εσωτερικού Συμβουλίου Διαβουλεύσεων (shura) των Ταλιμπάν.
                  Ο Ehsanullah Sarfida συνδεόταν με την Αλ Κάιντα και παρείχε στήριξη στους Ταλιμπάν υπό τη μορφή όπλων και χρήματος. Στα μέσα του 2007, ήταν διοικητής της περιφέρειας Marja στην επαρχία Χελμάντ του Αφγανιστάν.

                  13.

                     Ahmed Jan Wazir Akhtar Mohammad (επίσης γνωστός και ως
                     α) Ahmed Jan Kuchi β) Ahmed Jan Zadran)

                     Λόγοι καταχώρισης στον κατάλογο: Αξιωματούχος του Υπουργείου Οικονομικών του καθεστώτος των Ταλιμπάν. Ημερομηνία γέννησης: 1963. Τόπος γέννησης: Χωριό Barlach, περιφέρεια Qareh Bagh, επαρχία Ghazni, Αφγανιστάν. Άλλες πληροφορίες: α) Βασικός διοικητής του δικτύου Haqqani, το οποίο έχει ως έδρα τη μεθοριακή περιοχή Αφγανιστάν/Πακιστάν, β) ενεργεί ως αναπληρωτής εκπρόσωπος και σύμβουλος του ανώτερου αρχηγού Sirajuddin Jallaloudine Haqqani του δικτύου Haqqani, γ) αποτελεί το σύνδεσμο με το Ανώτατο Συμβούλιο των Ταλιμπάν, δ) έχει ταξιδέψει στο εξωτερικό, ε) αποτελεί το σύνδεσμο με τους διοικητές των Ταλιμπάν στην επαρχία Ghazni και τους παρέχει χρήματα, όπλα, επικοινωνιακό εξοπλισμό και εφόδια. Ημερομηνία καταχώρισης από τον ΟΗΕ:6.1.2012.

                  14.

                  Mohammed Omar Ghulam Nabi

                     Τίτλος: Μουλάς. Λόγοι καταχώρισης στον κατάλογο: Αρχηγός των Πιστών («Amir ul-Mumineen»), Αφγανιστάν. Ημερομηνία γέννησης: α) Περί το 1966, β) 1960, γ) 1953. Τόπος γέννησης: α) χωριό Naw Deh, περιφέρεια Deh Rawud, επαρχία Uruzgan, Αφγανιστάν, β) χωριό Noori, περιφέρεια Maiwand, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Ο πατέρας του ονομάζεται Ghulam Nabi, γνωστός και ως Mullah Musafir, β) Έχει χάσει το αριστερό μάτι, γ) Γαμβρός του Ahmad Jan Akhundzada Shukoor Akhundzada, δ) Θεωρείται ότι βρίσκεται στην μεθοριακή περιοχή Αφγανιστάν/Πακιστάν, ε) Ανήκει στην φυλή Hotak. Ημερομηνία καταχώρισης από τον ΟΗΕ:31.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Mohammed Omar έχει τον τίτλο του «Αρχηγού των Πιστών του Ισλαμικού Εμιράτου του Αφγανιστάν» και είναι ο ανώτατος ηγέτης του κινήματος των Ταλιμπάν στην ιεραρχία τους. Παρέσχε καταφύγιο στον Ουσάμα Μπιν Λάντεν και στο δίκτυό του, την Αλ Κάιντα, επί σειρά ετών πριν από τις επιθέσεις της 11ης Σεπτεμβρίου 2001 στις Ηνωμένες Πολιτείες. Από το 2001, καθοδηγεί τους Ταλιμπάν εναντίον της Κυβέρνησης του Αφγανιστάν και των συμμάχων της στο Αφγανιστάν.
                  Ο Mohammed Omar έχει στις προσταγές του άλλους σημαντικούς στρατιωτικούς ηγέτες της περιοχής, όπως τον Jalaluddin Haqqani. Με τον Mohammed Omar και τους Ταλιμπάν έχει επίσης συνεργαστεί ο Gulbuddin Hekmatyar.

                  15.

                     Mohammad Naim Barich Khudaidad (γνωστός και ως
                     α) Mullah Naeem Barech β) Mullah Naeem Baraich γ) Mullah Naimullah δ) Mullah Naim Bareh ε) Mohammad Naim στ) Mullah Naim Barich ζ) Mullah Naim Barech η) Mullah Naim Barech Akhund θ) Mullah Naeem Baric ι) Naim Berich ια) Haji Gul Mohammed Naim Barich ιβ) Gul Mohammad ιγ) Haji Ghul Mohammad ιδ) Gul Mohammad Kamran ιε) Mawlawi Gul Mohammad ιστ) Spen Zrae)

                     Τίτλος: Μουλάς. Λόγοι καταχώρισης στον κατάλογο: Αναπληρωτής Υπουργός Πολιτικής Αεροπορίας του καθεστώτος των Ταλιμπάν. Ημερομηνία γέννησης: Περίπου το 1975. Τόπος γέννησης: α) Χωριό Lakhi, περιοχή Hazarjuft, περιφέρεια Garmsir, επαρχία Helmand, Αφγανιστάν, β) Χωριό Laki, περιφέρεια Garmsir, επαρχία Helmand, Αφγανιστάν, γ) Χωριό Lakari, περιφέρεια Garmsir, επαρχία Helmand, Αφγανιστάν, δ) Darvishan, περιφέρεια Garmsir, επαρχία Helmand, Αφγανιστάν, ε) Χωριό De Luy Wiyalah, περιφέρεια Garmsir, επαρχία Helmand, Αφγανιστάν. Ιθαγένεια: αφγανική. Άλλες πληροφορίες: α) Μέλος της Στρατιωτικής Επιτροπής των Ταλιμπάν από τα μέσα του 2013. β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν. γ) Ανήκει στη φυλή Barich. Ημερομηνία καταχώρισης από τον ΟΗΕ:23.2.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Mohammad Naim είναι μέλος του Συμβουλίου Gerdi Jangal των Ταλιμπάν. Είναι πρώην αναπληρωτής του Akhtar Mohammad Mansour Shah Mohammed, εξέχουσας προσωπικότητας του συμβουλίου ηγετών των Ταλιμπάν. Ο Mohammad Naim ελέγχει στρατιωτική βάση στη μεθόριο Αφγανιστάν/Πακιστάν.

                  16.

                  Nik Mohammad Dost Mohammad (γνωστός και ως Nik Mohammad)

                     Τίτλος: Maulavi (Μολαβί). Λόγοι καταχώρισης στον κατάλογο: αναπληρωτής υπουργός Εμπορίου υπό το καθεστώς των Ταλιμπάν. Ημερομηνία γέννησης: Περίπου το 1957. Τόπος γέννησης: χωριό Zangi Abad, περιφέρεια Panjwai, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Ηγείται επιτροπής που καταγράφει τους εχθρούς των Ταλιμπάν, από τα μέσα του 2013, β) Εκτιμάται ότι βρίσκεται στη μεθόριο Αφγανιστάν/Πακιστάν, γ) Ανήκει στη φυλή Nurzai. Ημερομηνία καταχώρισης από τον ΟΗΕ:31.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Nik Mohammad καταχωρίστηκε την 31η Ιανουαρίου 2001 ως αναπληρωτής υπουργός Εμπορίου του καθεστώτος των Ταλιμπάν, εμπίπτοντας έτσι στις διατάξεις των αποφάσεων 1267 (1999) και 1333 (2000) του Συμβουλίου Ασφαλείας των Ηνωμένων Εθνών για πράξεις και δραστηριότητες των αρχών των Ταλιμπάν.

                  17.

                  Matiullah

                     Τίτλος: Μουλάς. Λόγοι καταχώρισης στον κατάλογο: Διευθυντής του Τελωνείου της Καμπούλ επί καθεστώτος των Ταλιμπάν. Ημερομηνία γέννησης: Περίπου το 1973. Τόπος γέννησης: περιφέρεια Daman, επαρχία Κανταχάρ του Αφγανιστάν. Ιθαγένεια: αφγανική. Άλλες πληροφορίες: α) Συμμετέχει στη στρατολόγηση για το κίνημα των Ταλιμπάν από τα μέσα του 2013, β) Εκτιμάται ότι βρίσκεται στη μεθόριο Αφγανιστάν/Πακιστάν, γ) Ανήκει στη φυλή Popalzai. Ημερομηνία καταχώρισης από τον ΟΗΕ:23.2.2001.

                  18.

                     Allah Dad Matin (επίσης γνωστός ως
                     α) Allahdad, β) Shahidwror, γ) Akhund)

                     Τίτλος: Μουλάς. Λόγοι καταχώρισης στον κατάλογο: α) Υπουργός Αστικής Ανάπτυξης υπό το καθεστώς των Ταλιμπάν, β) Πρόεδρος της Κεντρικής Τράπεζας (Da Afghanistan Bank) υπό το καθεστώς των Ταλιμπάν, γ) Διευθυντής της εταιρείας Ariana Afghan Airlines υπό το καθεστώς των Ταλιμπάν. Ημερομηνία γέννησης: α) Περί το 1953, β) Περί το 1960. Τόπος γέννησης: χωριό Kadani, περιφέρεια Spin Boldak, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Έχασε ένα πόδι από έκρηξη νάρκης, β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, γ) Ανήκει στη φυλή Nurzai. Ημερομηνία καταχώρισης από τον ΟΗΕ:31.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Allahdad, μέλος της φυλής Nurzay από το Spin Boldak, κατείχε διάφορα πολιτικά αξιώματα επί καθεστώτος Ταλιμπάν και στη συνέχεια διορίστηκε Υπουργός Δημοσίων Έργων και Οικισμού.

                  19.

                     Ubaidullah Akhund Yar Mohammed Akhund (επίσης γνωστός ως
                     α) Obaidullah Akhund, β) Obaid Ullah Akhund)

                     Τίτλος: α) Mullah (μουλάς), β) Hadji (χατζής), γ) Maulavi (μολαβί). Λόγοι καταχώρισης στον κατάλογο: Υπουργός Άμυνας υπό το καθεστώς των Ταλιμπάν. Ημερομηνία γέννησης: α) περί το 1968, β) 1969. Τόπος γέννησης: α) Χωριό Sangisar, περιφέρεια Panjwai, επαρχία Κανταχάρ, Αφγανιστάν, β) Περιφέρεια Arghandab, επαρχία Κανταχάρ, Αφγανιστάν, γ) περιοχή Nalgham, περιφέρεια Zheray, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Ήταν ένας από τους αναπληρωτές του μουλά Mohammed Omar, β) Ήταν μέλος του Ανώτατου Συμβουλίου των Ταλιμπάν, υπεύθυνος για στρατιωτικές επιχειρήσεις, γ) Συνελήφθη το 2007 και τέθηκε υπό κράτηση στο Πακιστάν, δ) Φέρεται ως αποβιώσας το Μάρτιο 2010, ε) Συνδέεται μέσω γάμου με τον Saleh Mohammad Kakar Akhtar Muhammad, στ) Ανήκει στη φυλή Alokozai. Ημερομηνία καταχώρισης από τον ΟΗΕ:25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Ubaidullah Akhund διετέλεσε αναπληρωτής του Mohammed Omar και μέλος της ηγεσίας των Ταλιμπάν, αρμόδιος για στρατιωτικές επιχειρήσεις.

                  20.

                     Fazl Mohammad Mazloom (επίσης γνωστός ως
                     α) Molah Fazl, β) Fazel Mohammad Mazloom)

                     Τίτλος: Μουλάς. Λόγοι καταχώρισης στον κατάλογο: Υπαρχηγός του Στρατού επί καθεστώτος Ταλιμπάν. Ημερομηνία γέννησης: μεταξύ 1963 και 1968. Τόπος γέννησης: Uruzgan, Αφγανιστάν. Ιθαγένεια: αφγανική. Διευθύνσεις: Φυλακή του κόλπου του Γκουαντάναμο. Άλλες πληροφορίες: Υπό κράτηση στις ΗΠΑ από τα μέσα του 2013. Ημερομηνία καταχώρισης από τον ΟΗΕ:23.2.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Fazl Mohammad Mazloom υπήρξε στενός συνεργάτης του Mohammed Omar και τον βοήθησε να εγκαθιδρύσει την κυβέρνηση των Ταλιμπάν. Ο Mazloom ήταν στο στρατόπεδο εκπαίδευσης Al-Farouq το οποίο δημιούργησε η Αλ Κάιντα. Γνώριζε την παρεχόμενη από τους Ταλιμπάν βοήθεια προς το ισλαμικό κίνημα του Ουζμπεκιστάν υπό τη μορφή οικονομικής, οπλικής και υλικοτεχνικής υποστήριξης σε αντάλλαγμα για τον εφοδιασμό των Ταλιμπάν με στρατιώτες.
                  Υπήρξε διοικητής περίπου 3 000 Ταλιμπάν στρατευμάτων πρώτης γραμμής στην επαρχία Ταχάρ τον Οκτώβριο 2001.

                  21.

                  Mohammad Ahmadi

                     Τίτλος: α) Mullah (μουλάς), β) Haji (χατζής). Λόγοι καταχώρισης στον κατάλογο: α) Πρόεδρος της Κεντρικής Τράπεζας (Da Afghanistan Bank) υπό το καθεστώς των Ταλιμπάν, β) Υπουργός Οικονομίας του καθεστώτος των Ταλιμπάν. Ημερομηνία γέννησης: Περίπου το 1963. Τόπος γέννησης: α) Περιφέρεια Daman, επαρχία Κανταχάρ, Αφγανιστάν, β) Χωριό Pashmul, Περιφέρεια Panjwai, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, β) Ανήκει στη φυλή Kakar, γ) Είναι μέλος του Ανώτατου Συμβουλίου των Ταλιμπάν. Ημερομηνία καταχώρισης από τον ΟΗΕ:23.2.2001.

                  22.

                     Abdul Jalil Haqqani Wali Mohammad (γνωστός και ως
                     α) Abdul Jalil Akhund, β) Mullah Akhtar, γ) Abdul Jalil Haqqani δ) Nazar Jan)

                     Τίτλος: α) Maulavi (Μολαβί), β) Mullah (Μουλάς). Λόγοι καταχώρισης στον κατάλογο: Αναπληρωτής υπουργός Εξωτερικών του καθεστώτος των Ταλιμπάν. Ημερομηνία γέννησης: Περίπου το 1963. Τόπος γέννησης: α) Χωριό Pashmul, περιφέρεια Αrghandaab, επαρχία Κανταχάρ, Αφγανιστάν, β) πόλη Κανταχάρ, επαρχία Κανταχάρ, Αφγανιστάν. Ιθαγένεια: αφγανική. Αριθμός διαβατηρίου: OR 1961825 (διαβατήριο εκδοθέν στο όνομα Mullah Akhtar, στις 4 Φεβρουαρίου 2003 από το αφγανικό προξενείο στην Κουέτα, Πακιστάν· η ισχύς του έληξε στις 2 Φεβρουαρίου 2006). Άλλες πληροφορίες: α) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, β) Μέλος του Ανώτατου Συμβουλίου των Ταλιμπάν, γ) μέλος της Οικονομικής Επιτροπής του Συμβουλίου των Ταλιμπάν, δ) Υπεύθυνος υλικοτεχνικής υποστήριξης των Ταλιμπάν και δραστηριοποιείται ως επιχειρηματίας από τα μέσα του 2013, ε) ανήκει στη φυλή Alizai, στ) Αδελφός του Atiqullah Wali Mohammad. Ημερομηνία καταχώρισης από τον ΟΗΕ:25.1.2001.

                  23.

                  Abdulhai Motmaen

                     Τίτλος: Maulavi (Μολαβί). Λόγοι καταχώρισης στον κατάλογο: α) Διευθυντής της Υπηρεσίας Πληροφοριών και Πολιτισμού της επαρχίας Κανταχάρ υπό το καθεστώς των Ταλιμπάν, β) Εκπρόσωπος του καθεστώτος των Ταλιμπάν. Ημερομηνία γέννησης: Περίπου το 1973. Τόπος γέννησης: α) χωριό Shinkalai, περιφέρεια Nad-e-Ali, επαρχία Helmand, Αφγανιστάν, β) επαρχία Zabul, Αφγανιστάν. Ιθαγένεια: αφγανική. Άλλες πληροφορίες: α) Η οικογένειά του κατάγεται από το Zabul, αλλά αργότερα εγκαταστάθηκε στο Helmand, β) Μέλος του Ανώτατου Συμβουλίου των Ταλιμπάν και εκπρόσωπος του μουλά Mohammed Omar από τον Ιούνιο του 2007, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) Ανήκει στη φυλή Kharoti. Ημερομηνία καταχώρισης από τον ΟΗΕ:23.2.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Abdulhai Motmaen υπήρξε ο κύριος εκπρόσωπος των Ταλιμπάν ο οποίος συνήθως προέβαινε σε δηλώσεις για την εξωτερική πολιτική των Ταλιμπάν. Υπήρξε επίσης στενός συνεργάτης του Mohammed Omar.

                  24.

                  Mohammad Yaqoub

                     Τίτλος: Maulavi (Μολαβί). Λόγοι καταχώρισης στον κατάλογο: Επικεφαλής της Υπηρεσίας Πληροφοριών Bakhtar (BIA) επί καθεστώτος Ταλιμπάν. Ημερομηνία γέννησης: Περίπου το 1966. Τόπος γέννησης: α) περιφέρεια Shahjoi, επαρχία Zabul, Αφγανιστάν β) περιφέρεια Jandha, επαρχία Ghazni, Αφγανιστάν. Ιθαγένεια: Αφγανός. Ιθαγένεια: αφγανική. Άλλες πληροφορίες: α) Μέλος της Πολιτιστικής επιτροπής των Ταλιμπάν, β) Διεθυύνει το «μέτωπο» των Ταλιμπάν και συντονίζει όλες τις στρατιωτικές δραστηριότητες των δυνάμεων των Ταλιμπάν στην περιφέρεια Maiwand, επαρχία Κανταχάρ, Αφγανιστάν, από τα μέσα του 2013, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) Ανήκει στη φυλή Kharoti (Taraki). Ημερομηνία καταχώρισης από τον ΟΗΕ:23.2.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Από το 2009, ο Mohammad Yaqoub ήταν ηγετικό μέλος των Ταλιμπάν στην περιφέρεια Khel της επαρχίας Πακτικά.

                  25.

                  Abdul Razaq Akhund Lala Akhund

                     Τίτλος: Μουλάς. Λόγοι καταχώρισης στον κατάλογο: α) Υπουργός Εσωτερικών του καθεστώτος των Ταλιμπάν, β) Αρχηγός της Αστυνομίας της Καμπούλ επί καθεστώτος Ταλιμπάν. Ημερομηνία γέννησης: περί το 1958. Τόπος γέννησης: περιφέρεια Spin Boldak, επαρχία Κανταχάρ, Αφγανιστάν, στην περιοχή που συνορεύει με την περιφέρεια Chaman, Quetta, Πακιστάν. Ιθαγένεια: αφγανική. Άλλες πληροφορίες: α) Μέλος του Ανώτατου Στρατιωτικού Συμβουλίου των Ταλιμπάν, β) Υπαρχηγός του μουλά Mohammed Omar από το Μάρτιο του 2010, γ) Μέλος της επιτροπής επιτήρησης των Ταλιμπάν από τα μέσα του 2013, δ) Εμπλέκεται σε λαθρεμπόριο ναρκωτικών, ε) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, στ) Ανήκει στη φυλή των Achekzai. Ημερομηνία καταχώρισης από τον ΟΗΕ:25.1.2001.

                  26.

                     Sayed Mohammad Azim Agha (επίσης γνωστός ως
                     α) Sayed Mohammad Azim Agha, β) Agha Saheb)

                     Τίτλος: Maulavi (Μολαβί). Λόγοι καταχώρισης στον κατάλογο: Διευθυντής της Υπηρεσίας Διαβατηρίων και Θεωρήσεων στο Υπουργείο Εσωτερικών υπό το καθεστώς των Ταλιμπάν. Ημερομηνία γέννησης: α) Περί το 1966, β) Περί το 1969. Τόπος γέννησης: περιφέρεια Panjwai, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Διοικεί το «μέτωπο» (mahaz) των Ταλιμπάν και είναι μέλος της στρατιωτικής επιτροπής των Ταλιμπάν από τα μέσα του 2013, β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν. Ημερομηνία καταχώρισης από τον ΟΗΕ:23.2.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Η θέση του Sayed Mohammad Azim Agha ως υπαλλήλου της Υπηρεσίας Διαβατηρίων και Θεωρήσεων εντάσσεται στο Υπουργείο Εσωτερικών του καθεστώτος των Ταλιμπάν.

                  27.

                  Mohammad Abbas Akhund

                     Τίτλος: Μουλάς. Λόγοι καταχώρισης στον κατάλογο: α) Δήμαρχος του Κανταχάρ υπό το καθεστώς των Ταλιμπάν, β) Υπουργός Δημόσιας Υγείας υπό το καθεστώς των Ταλιμπάν. Ημερομηνία γέννησης: Περίπου το 1963. Τόπος γέννησης: Περιφέρεια Khas Uruzgan, επαρχία Uruzgan, Αφγανιστάν. Ιθαγένεια: αφγανική. Άλλες πληροφορίες: α) Μέλος του Ανώτατου Συμβουλίου των Ταλιμπάν υπεύθυνος για την Ιατρική Επιτροπή από τον Ιανουάριο του 2011, β) Επιβλέπει άμεσα τρία ιατρικά κέντρα θεραπείας τραυματιών μαχητών Ταλιμπάν από τα μέσα του 2013, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) Ανήκει στη φυλή Barakzai. Ημερομηνία καταχώρισης από τον ΟΗΕ:25.1.2001.

                  28.

                     Mohammadullah Mati (γνωστός και ως Mawlawi Nanai)

                     Τίτλος: Maulavi (Μολαβί). Λόγοι καταχώρισης στον κατάλογο: Υπουργός Δημοσίων Έργων του καθεστώτος των Ταλιμπάν. Ημερομηνία γέννησης: Περίπου το 1961. Τόπος γέννησης: Περιφέρεια Arghandab, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Έχασε ένα πόδι τη δεκαετία του 80, β) προσωρινός αρχηγός του Ανωτάτου Συμβουλίου των Ταλιμπάν από το Φεβρουάριο έως τον Απρίλιο του 2010, γ) Υπεύθυνος της στρατολόγησης από τα μέσα του 2013, δ) πιστεύεται ότι βρίσκεται στα σύνορα Αφγανιστάν/Πακιστάν, ε) Ανήκει στη φυλή Isakzai. Ημερομηνία καταχώρισης από τον ΟΗΕ:25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Mohammadullah Mati διετέλεσε επίσης Υπουργός Επικοινωνιών του καθεστώτος των Ταλιμπάν με το όνομα «Ahmadullah Mutie».

                  29.

                     Atiqullah Wali Mohammad (γνωστός και ως Atiqullah)

                     Τίτλος: α) Haji (χατζής), β) Mullah (μουλάς). Λόγοι καταχώρισης στον κατάλογο: α) Διευθυντής εξωτερικών σχέσεων της επαρχίας Κανταχάρ υπό το καθεστώς των Ταλιμπάν, β) Διευθυντής δημοσίων έργων της επαρχίας Κανταχάρ υπό το καθεστώς των Ταλιμπάν, γ) πρώτος αναπληρωτής υπουργός Γεωργίας υπό το καθεστώς των Ταλιμπάν, δ) αναπληρωτής υπουργών δημοσίων έργων υπό το καθεστώς των Ταλιμπάν. Ημερομηνία γέννησης: Περίπου το 1962. Τόπος γέννησης: α) περιφέρεια Tirin Kot, επαρχία Uruzgan, Αφγανιστάν, β) χωριό Khwaja Malik, περιφέρεια Arghandab, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Αρχικά κατάγεται από το Uruzgan, αλλά εγκαταστάθηκε και ζει στο Κανταχάρ, β) Υπήρξε μέλος της πολιτικής επιτροπής του ανωτάτου συμβουλίου των Ταλιμπάν το 2010, γ) Δεν είχε συγκεκριμένες αρμοδιότητες στο κίνημα των Ταλιμπάν, είναι ενεργός επιχειρηματίας από τα μέσα του 2013, δ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, ε) Ανήκει στη φυλή Alizai, στ) Αδελφός του Abdul Jalil Haqqani Wali Mohammad. Ημερομηνία καταχώρισης από τον ΟΗΕ:31.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Όταν οι Ταλιμπάν κατέλαβαν την Καμπούλ το 1996, ο Atiqullah έλαβε αξίωμα στην Κανταχάρ. Το 1999 ή το 2000, διορίστηκε πρώτος αναπληρωτής υπουργός Γεωργίας και στη συνέχεια διετέλεσε αναπληρωτής υπουργός Δημόσιων Έργων του καθεστώτος των Ταλιμπάν. Μετά την πτώση του καθεστώτος των Ταλιμπάν, ο Atiqullah έγινε υπεύθυνος επιχειρήσεων στο νότιο Αφγανιστάν. Το 2008, ανέλαβε καθήκοντα αναπληρωτή κυβερνήτη Ταλιμπάν στην επαρχία Helmand του Αφγανιστάν.

                  30.

                     Mohammad Wali Mohammad Ewaz (γνωστός και ως Mohammad Wali)

                     Τίτλος: Maulavi (Μολαβί). Λόγοι καταχώρισης στον κατάλογο: Υπουργός στο Υπουργείο Πρόληψης της Έκλυσης των Ηθών και Διάδοσης της Αρετής του καθεστώτος των Ταλιμπάν. Ημερομηνία γέννησης: Περίπου το 1965. Τόπος γέννησης: α) χωριό Jelawur, περιφέρεια Arghandab, επαρχία Κανταχάρ, Αφγανιστάν, β) χωριό Siyachoy, περιφέρεια Panjwai, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Φέρεται ως αποβιώσας τον Δεκέμβριο του 2006 και ετάφη στην περιφέρεια Panjwai της επαρχίας Κανταχάρ Αφγανιστάν, β) Ανήκε στη φυλή Ghilzai. Ημερομηνία καταχώρισης από τον ΟΗΕ:31.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Από τη θέση του στο Υπουργείο Πρόληψης της Έκλυσης των Ηθών και Διάδοσης της Αρετής του καθεστώτος των Ταλιμπάν, ο Mohammad Wali χρησιμοποιούσε συχνά βασανιστήρια και άλλα μέσα για τον εκφοβισμό του πληθυσμού. Ο Mohammad Wali παραμένει ενεργό μέλος των Ταλιμπάν στην επαρχία Κανταχάρ του Αφγανιστάν και μετά την πτώση του καθεστώτος των Ταλιμπάν.

                  31.

                     Saduddin Sayyed (επίσης γνωστός ως
                     α) Sadudin Sayed, β) Sadruddin)

                     Τίτλος: α) Maulavi (μολαβί) β) Alhaj, γ) Mullah (μουλάς). Λόγοι καταχώρισης στον κατάλογο: α) Υφυπουργός Εργασίας και Κοινωνικών Υποθέσεων του καθεστώτος των Ταλιμπάν, β) Δήμαρχος της πόλης της Καμπούλ επί καθεστώτος Ταλιμπάν. Ημερομηνία γέννησης: Περίπου το 1968. Τόπος γέννησης: α) περιφέρεια Chaman, Πακιστάν β) Περιφέρεια Spin Boldak, επαρχία Κανταχάρ, Αφγανιστάν. Άλλες πληροφορίες: α) Μέλος του Ανώτατου Συμβουλίου των Ταλιμπάν από τον Ιούνιο του 2007, β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, γ) Ανήκει στη φυλή Sulaimankhel. Ημερομηνία καταχώρισης από τον ΟΗΕ:25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Saduddin Sayyed διετέλεσε επίσης Υφυπουργός Εργασίας και Κοινωνικών Υποθέσεων του καθεστώτος των Ταλιμπάν. Ο κατάλογος επικαιροποιήθηκε στις 8 Μαρτίου 2001 προκειμένου να συμπεριλάβει το στοιχείο αυτό.

                  32.

                     Nurullah Nuri (επίσης γνωστός ως Norullah Noori)

                     Τίτλος: Maulavi (Μολαβί). Λόγοι καταχώρισης στον κατάλογο: α) κυβερνήτης της επαρχίας Balkh (Αφγανιστάν) επί καθεστώτος Ταλιμπάν, β) επικεφαλής της Βόρειας Ζώνης επί καθεστώτος Ταλιμπάν. Ημερομηνία γέννησης: α) Περί το 1958, β)1η Ιανουαρίου 1967. Τόπος γέννησης: περιφέρεια Shahjoe, επαρχία Zabul, Αφγανιστάν. Ιθαγένεια: αφγανική. Διευθύνσεις: Φυλακή του κόλπου του Γκουαντάναμο. Άλλες πληροφορίες: α) Υπό κράτηση από τις ΗΠΑ από το 2011, β) Ανήκει στη φυλή Tokhi. Ημερομηνία καταχώρισης από τον ΟΗΕ:25.1.2001.

                  33.

                     Janan Agha (επίσης γνωστός ως Abdullah Jan Agha)

                     Τίτλος: Μουλάς. Λόγοι καταχώρισης στον κατάλογο: Κυβερνήτης της επαρχίας Faryab (Αφγανιστάν) επί καθεστώτος Ταλιμπάν. Ημερομηνία γέννησης: α) Περί το 1958, β) Περί το 1953. Τόπος γέννησης: Πόλη Tirin Kot, επαρχία Uruzgan, Αφγανιστάν. Ιθαγένεια: αφγανική. Άλλες πληροφορίες: α) Μέλος του Ανώτατου Συμβουλίου των Ταλιμπάν και σύμβουλος του μουλά Mohammed Omar τον Ιούνιο του 2010, β) Ηγείται ενός «μετώπου» των Ταλιμπάν (mahaz) από τα μέσα του 2013, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) Ανήκει στην εθνοτική ομάδα Sadat. Ημερομηνία καταχώρισης από τον ΟΗΕ:23.2.2001.

                  34.

                     Dost Mohammad (επίσης γνωστός ως Doost Mohammad)

                     Τίτλος: α) Mullah (μουλάς), β) Maulavi (μολαβί). Λόγοι καταχώρισης στον κατάλογο: Κυβερνήτης της επαρχίας Ghazni επί καθεστώτος Ταλιμπάν. Ημερομηνία γέννησης: μεταξύ 1968 και 1973. Τόπος γέννησης: α) χωριό Jelawur, περιφέρεια Arghandab, επαρχία Κανταχάρ, Αφγανιστάν, β) χωριό Siyachoy, περιφέρεια Panjwai, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) Σχετίζεται με τον μουλά Jalil Haqqani, β) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, γ) Ανήκει στη φυλή Popalzai. Ημερομηνία καταχώρισης από τον ΟΗΕ:25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Η ηγεσία των Ταλιμπάν ανέθεσε επίσης στον Dost Mohammad τη διεξαγωγή στρατιωτικών επιχειρήσεων στην Angora, στην επαρχία Nuristan του Αφγανιστάν.
                  Από τον Μάρτιο του 2010, ο Dost Mohammad ήταν ο σκιώδης Ταλιμπάν κυβερνήτης της επαρχίας Nuristan και επικεφαλής madrassa από την οποία στρατολογούσε μαχητές.

                  35.

                     Khairullah Khairkhwah (επίσης γνωστός ως
                     α) μουλάς Khairullah Khairkhwah, β) Khirullah Said Wali Khairkhwa)

                     Τίτλος: α) Maulavi (μολαβί) β) Mullah (μουλάς). Λόγοι καταχώρισης στον κατάλογο: α) κυβερνήτης της επαρχίας Χεράτ (Αφγανιστάν) υπό το καθεστώς των Ταλιμπάν, β) εκπρόσωπος του καθεστώτος των Ταλιμπάν, γ) κυβερνήτης της επαρχίας της Καμπούλ υπό το καθεστώς των Ταλιμπάν, δ) Υπουργός Εσωτερικών Υποθέσεων επί καθεστώτος Ταλιμπάν. Ημερομηνία γέννησης: α) Περί το 1963, β)1η Ιανουαρίου 1967 (με το όνομα Khirullah Said Wali Khairkhwa). Τόπος γέννησης: α) χωριό Poti, περιφέρεια Arghistan, επαρχία Κανταχάρ του Αφγανιστάν, β) Κανταχάρ Ιθαγένεια: αφγανική. Διευθύνσεις: Φυλακή του κόλπου του Γκουαντάναμο. Άλλες πληροφορίες: α) Υπό κράτηση από τις ΗΠΑ από το 2011, β) Ανήκει στη φυλή Popalzai. Ημερομηνία καταχώρισης από τον ΟΗΕ:25.1.2001.

                  36.

                     Mohammad Hasan Rahmani (γνωστός και ως Gud Mullah Mohammad Hassan)

                     Τίτλος: Μουλάς. Λόγοι καταχώρισης στον κατάλογο: κυβερνήτης της επαρχίας Κανταχάρ (Αφγανιστάν) επί καθεστώτος Ταλιμπάν. Ημερομηνία γέννησης: Περίπου το 1963. Τόπος γέννησης: α) περιφέρεια Spin Boldak, επαρχία Κανταχάρ, Αφγανιστάν, β) περιφέρεια Chora, επαρχία Uruzgan, Αφγανιστάν, γ) περιφέρεια Dehrawood, επαρχία Uruzgan, Αφγανιστάν. Ιθαγένεια: αφγανική. Άλλες πληροφορίες: α) Το δεξί του πόδι είναι τεχνητό, β) Μέλος του Ανωτάτου Συμβουλίου των Ταλιμπάν από τα μέσα του 2013 και ενεργούσε ως αναπληρωτής του μουλά Mohammed Omar από το Μάρτιο του 2010, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) ανήκει στη φυλή Achekzai. Ημερομηνία καταχώρισης από τον ΟΗΕ:23.2.2001.

                  37.

                  Mohammad Shafiq Mohammadi

                     Τίτλος: Maulavi (Μολαβί). Λόγοι καταχώρισης στον κατάλογο: α) Διοικητής της επαρχίας Khost (Αφγανιστάν) υπό το καθεστώς των Ταλιμπάν, β) Γενικός διοικητής των επαρχιών Paktia, Paktika, Khost και Ghazni υπό το καθεστώς των Ταλιμπάν. Ημερομηνία γέννησης: Περίπου το 1948. Τόπος γέννησης: Περιφέρεια Tirin Kot, επαρχία Uruzgan, Αφγανιστάν. Ιθαγένεια: αφγανική. Άλλες πληροφορίες: α) Επιβλέπει δύο κέντρα στρατιωτικής εκπαίδευσης των Ταλιμπάν, από τα μέσα του 2013, β) Εκτιμάται ότι βρίσκεται στη μεθόριο Αφγανιστάν/Πακιστάν, γ) Ανήκει στη φυλή Hottak. Ημερομηνία καταχώρισης από τον ΟΗΕ:25.1.2001.

                  38.

                     Mohammad Shafiqullah Ahmadi Fatih Khan (γνωστός και ως
                     α) Mohammad Shafiq Ahmadi, β) Mullah Shafiqullah)

                     Τίτλος: Μουλάς. Λόγοι καταχώρισης στον κατάλογο: Κυβερνήτης της επαρχίας Samangan υπό το καθεστώς των Ταλιμπάν. Ημερομηνία γέννησης: 1956-1957. Τόπος γέννησης: α)Χωριό Charmistan, περιφέρεια Tirin Kot, επαρχία Uruzgan, Αφγανιστάν, β) χωριό Marghi, περιφέρεια Nawa, επαρχία Ghazni, Αφγανιστάν. Ιθαγένεια: αφγανική. Άλλες πληροφορίες: α) Κατάγεται από την επαρχία Ghazni, αργότερα έζησε στο Uruzgan, β) Σκιώδης κυβερνήτης των Ταλιμπάν της επαρχίας Uruzgan από τα τέλη του 2012. γ) Αναφέρθηκε ως φονευθείς από αεροπορική επιδρομή στην περιφέρεια Shahjoy, επαρχία Zabul στις αρχές του 2013, δ) Ανήκει στη φυλή Hotak. Ημερομηνία καταχώρισης από τον ΟΗΕ:23.2.2001.

                  39.

                     Gul Agha Ishakzai (επίσης γνωστός ως
                     α) Mullah Gul Agha, β) Mullah Gul Agha Akhund, γ) Hidayatullah, δ) Haji Hidayatullah, ε) Hayadatullah)

                     Διευθύνσεις: Πακιστάν. Ημερομηνία γέννησης: Περίπου το 1972. Τόπος γέννησης: Band-e-Timor, περιφέρεια Maiwand, επαρχία Κανταχάρ, Αφγανιστάν. Άλλες πληροφορίες: α) Μέλος του Συμβουλίου των Ταλιμπάν που συντονίζει τη συλλογή του zakat (ισλαμικός φόρος) από την επαρχία Baluchistan, Πακιστάν, β) Επικεφαλής της Οικονομικής Επιτροπής των Ταλιμπάν, γ) Συνδέεται με τον μουλά Mohammed Omar, δ) Διετέλεσε κύριος οικονομικός αξιωματούχος του Omar και ένας από τους στενότερους συμβούλους του, ε) Ανήκει στη φυλή Ishaqzai. Ημερομηνία καταχώρισης από τον ΟΗΕ:20.7.2010.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Gul Agha Ishakzai είναι ο αρχηγός της οικονομικής επιτροπής των Ταλιμπάν και μέλος του νεοσυσταθέντος συμβουλίου των Ταλιμπάν που συντονίζει την είσπραξη του zakat (ισλαμικού φόρου) στην επαρχία Baluchistan του Πακιστάν. Συγκεντρώνει επίσης χρήματα για την πραγματοποίηση επιθέσεων αυτοκτονίας στην Κανταχάρ του Αφγανιστάν και εμπλέκεται στη διάθεση κεφαλαίων σε μαχητές Ταλιμπάν και τις οικογένειές τους.
                  Ως παιδικός φίλος του αρχηγού των Ταλιμπάν μουλά Mohammad Omar, ο Gul Agha Ishakzai υπήρξε βασικό οικονομικό στέλεχος του Omar και ένας εκ των στενότερων συμβούλων του. Κάποτε, κανείς δεν επιτρεπόταν να συναντήσει τον μουλά Omar εάν δεν το ενέκρινε ο Gul Agha Ishakzai. Επί καθεστώτος Ταλιμπάν, ζούσε στο προεδρικό μέγαρο με τον Omar.
                  Τον Δεκέμβριο του 2005, ο Gul Agha Ishakzai διευκόλυνε τη μετάβαση προσώπων και αγαθών στα στρατόπεδα εκπαίδευσης των Ταλιμπάν και στα τέλη του 2006 μετέβη στο εξωτερικό για να βρει ανταλλακτικά όπλων.

                  40.

                     Abdul Habib Alizai (γνωστός και ως
                     α) Haji Agha Jan Alizai, β) Hajji Agha Jan, γ) Agha Jan Alazai, δ) Haji Loi Lala, ε) Loi Agha) στ) Abdul Habib ζ) Agha Jan Alizai)

                     Τίτλος: Haji. Ημερομηνία γέννησης: α)15.10.1963, β)14.2.1973, γ) 1967, δ) περί το 1957. Τόπος γέννησης: α) χωριό Yatimchai, περιφέρεια Musa Qala, επαρχία Helmand, Αφγανιστάν, β) επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) διαχειριστής δικτύου διακίνησης ναρκωτικών στο Helmand του Αφγανιστάν, β) έχει ταξιδέψει τακτικά στο Πακιστάν. Ημερομηνία καταχώρισης από τον ΟΗΕ:4.11.2010.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Agha Jan Alizai διαχειρίζεται ένα από τα μεγαλύτερα δίκτυα λαθρεμπορίου ναρκωτικών στο Χελμάντ του Αφγανιστάν και έχει χρηματοδοτήσει τους Ταλιμπάν με αντάλλαγμα την προστασία των δραστηριοτήτων παράνομης διακίνησης ναρκωτικών που πραγματοποιεί. Το 2008, ομάδα λαθρεμπόρων ναρκωτικών, περιλαμβανομένου του Alizai, συμφώνησε να καταβάλει φόρο στους Ταλιμπάν για τις φυτείες οπίου που διατηρούσε με αντάλλαγμα να οργανώσουν οι Ταλιμπάν τη μεταφορά των ναρκωτικών.
                  Οι Ταλιμπάν συμφώνησαν επίσης να φροντίσουν για την ασφάλεια των λαθρεμπόρων ναρκωτικών και των αποθηκευτικών τους χώρων, ενώ οι λαθρέμποροι θα παρείχαν καταφύγιο και μεταφορά στους μαχητές των Ταλιμπάν. Ο Alizai εμπλέκεται επίσης στην αγορά όπλων για τους Ταλιμπάν και ταξιδεύει τακτικά στο Πακιστάν για να συναντηθεί με ανώτερα ηγετικά στελέχη τους. Ο Alizai έχει επίσης διευκολύνει την απόκτηση πλαστών ιρανικών διαβατηρίων από μέλη των Ταλιμπάν προκειμένου να μεταβούν στο Ιράν για εκπαίδευση. Το 2009, ο Alizai προμήθευσε διαβατήριο και χρήματα σε διοικητή των Ταλιμπάν για να μεταβεί στο Ιράν.

                  41.

                  Saleh Mohammad Kakar Akhtar Muhammad (γνωστός και ως Saleh Mohammad)

                     Ημερομηνία γέννησης: α) Περί το 1962, β) 1961. Τόπος γέννησης: α) χωριό Nalgham, περιφέρεια Panjwai, επαρχία Κανταχάρ, Αφγανιστάν, β) χωριό Sangesar, περιφέρεια Panjwai, επαρχία Κανταχάρ, Αφγανιστάν. Ιθαγένεια: αφγανική. Άλλες πληροφορίες: α) διηύθυνε οργανωμένο δίκτυο λαθρεμπορίας στις επαρχίες Κανταχάρ και Helmand του Αφγανιστάν, β) λειτουργούσε προηγουμένως εργαστήρια κατεργασίας ηρωίνης στην περιοχή Band-e-Temur της επαρχίας Κανταχάρ του Αγφανιστάν, γ) ήταν ιδιοκτήτης αντιπροσωπείας αυτοκινήτων στο Mirwais Mena, της περιφέρειας Dand της επαρχίας Κανταχάρ του Αφγανιστάν, δ) συνελήφθη το 2008-2009 και φυλακίστηκε στο Αφγανιστάν έως το 2011, ε) συνδέεται μέσω γάμου με τον μουλά Ubaidullah Akhund Yar Mohammad Akhund, στ) ανήκει στη φυλή Kakar. Ημερομηνία καταχώρισης από τον ΟΗΕ:4.11.2010.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Saleh Mohammad Kakar είναι λαθρέμπορος ναρκωτικών με οργανωμένο δίκτυο λαθρεμπορίας στις επαρχίες Kandahar και Helmand του Αφγανιστάν, που καλύπτει τις υλικοτεχνικές και οικονομικές ανάγκες των Ταλιμπάν. Πριν από τη σύλληψή του από τις αφγανικές αρχές, ο Saleh Mohammad Kakar λειτουργούσε εργαστήρια κατεργασίας ηρωίνης στην περιοχή Band-e-Timor της επαρχίας Κανταχάρ, υπό την προστασία των Ταλιμπάν.
                  Ο Kakar βρίσκεται σε επαφή με ανώτερα ηγετικά στελέχη των Ταλιμπάν, συγκεντρώνει ποσά για λογαριασμό τους από λαθρεμπόρους ναρκωτικών και διαχειρίζεται και κρύβει χρήματα που ανήκουν σε ανώτερα μέλη των Ταλιμπάν. Ήταν επίσης υπεύθυνος για τη διευκόλυνση της καταβολής φόρων στους Ταλιμπάν από τους λαθρεμπόρους ναρκωτικών. Ο Kakar είναι ιδιοκτήτης αντιπροσωπείας αυτοκινήτων στο Κανταχάρ και προμηθεύει τους Ταλιμπάν με οχήματα που χρησιμοποιούνται σε επιθέσεις αυτοκτονίας.


title: Εκτελεστικός κανονισμός (ΕΕ) αριθ. 1005/2011 της Επιτροπής, της 11ης Οκτωβρίου 2011 , σχετικά με τον καθορισμό του συντελεστή κατανομής που πρέπει να εφαρμοστεί στις αιτήσεις πιστοποιητικών εξαγωγής για τα τυριά που πρόκειται να εξαχθούν στις Ηνωμένες Πολιτείες της Αμερικής το 2012 στο πλαίσιο ορισμένων ποσοστώσεων της ΓΣΔΕ

text:
               12.10.2011

               EL

               Επίσημη Εφημερίδα της Ευρωπαϊκής Ένωσης

               L 267/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1005/2011 ΤΗΣ ΕΠΙΤΡΟΠΉΣ
   της 11ης Οκτωβρίου 2011
   σχετικά με τον καθορισμό του συντελεστή κατανομής που πρέπει να εφαρμοστεί στις αιτήσεις πιστοποιητικών εξαγωγής για τα τυριά που πρόκειται να εξαχθούν στις Ηνωμένες Πολιτείες της Αμερικής το 2012 στο πλαίσιο ορισμένων ποσοστώσεων της ΓΣΔΕ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1187/2009 της Επιτροπής, της 27ης Νοεμβρίου 2009, για τον καθορισμό των ειδικών λεπτομερειών εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή για το γάλα και τα γαλακτοκομικά προϊόντα (2), και ιδίως το άρθρο 23 παράγραφος 1 πρώτο εδάφιο και παράγραφος 3 πρώτο εδάφιο,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 789/2011 της Επιτροπής (3) άνοιξε η διαδικασία χορήγησης πιστοποιητικών εξαγωγής για τα τυριά που πρόκειται να εξαχθούν στις Ηνωμένες Πολιτείες της Αμερικής το 2012 στο πλαίσιο των ποσοστώσεων της ΓΣΔΕ που αναφέρονται στο άρθρο 21 του κανονισμού (ΕΚ) αριθ. 1187/2009.

               (2)

               Οι αιτήσεις πιστοποιητικών εξαγωγής για ορισμένες ομάδες προϊόντων και ποσοστώσεις αφορούν ποσότητες που υπερβαίνουν τις διαθέσιμες για το έτος ποσόστωσης 2012. Είναι συνεπώς σκόπιμο να καθοριστούν οι συντελεστές χορήγησης.

               (3)

               Στην περίπτωση των ομάδων προϊόντων και των ποσοστώσεων για τις οποίες οι αιτήσεις που υποβλήθηκαν αφορούν ποσότητες μικρότερες από τις διαθέσιμες, κρίνεται σκόπιμο να καταβληθεί μέριμνα ώστε η κατανομή των υπόλοιπων ποσοτήτων να γίνει κατ’ αναλογία των ποσοτήτων που ζητήθηκαν. Είναι επίσης σημαντικό, η κατανομή των συμπληρωματικών ποσοτήτων να εξαρτηθεί από την κοινοποίηση στην αρμόδια αρχή των ποσοτήτων που έγιναν δεκτές από τον σχετικό επιχειρηματία και από τη σύσταση εγγύησης από τους ενδιαφερόμενους επιχειρηματίες.

               (4)

               Λαμβανομένης υπόψη της προθεσμίας που τάσσεται για τη θέση σε εφαρμογή της διαδικασίας προσδιορισμού των εν λόγω συντελεστών, σύμφωνα με το άρθρο 4 του εκτελεστικού κανονισμού (ΕΕ) αριθ. 789/2011, είναι σκόπιμο ο παρών κανονισμός να τεθεί σε εφαρμογή το ταχύτερο δυνατό,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αιτήσεις πιστοποιητικών εξαγωγής που υποβλήθηκαν δυνάμει του εκτελεστικού κανονισμού (ΕΕ) αριθ. 789/2011 για τις ομάδες προϊόντων και για τις ποσοστώσεις που ορίζονται ως «16-Τόκιο, 16-, 17-, 18-, 20-, 21-Ουρουγουάη και 22-Τόκιο» στη στήλη 3 του παραρτήματος του παρόντος κανονισμού γίνονται δεκτές, με την επιφύλαξη της εφαρμογής των συντελεστών κατανομής που αναφέρονται στη στήλη 5 του ίδιου παραρτήματος.
   Άρθρο 2
   Οι αιτήσεις πιστοποιητικών εξαγωγής που υποβλήθηκαν δυνάμει του εκτελεστικού κανονισμού (ΕΕ) αριθ. 789/2011 για τις ομάδες προϊόντων και για τις ποσοστώσεις που ορίζονται ως «22-, 25-Ουρουγουάη και 25-Τόκιο» στη στήλη 3 του παραρτήματος του παρόντος κανονισμού, γίνονται δεκτές για τις ποσότητες που ζητήθηκαν.
   Πιστοποιητικά εξαγωγής μπορούν να εκδίδονται για συμπληρωματικές ποσότητες, οι οποίες κατανέμονται με εφαρμογή των συντελεστών κατανομής που αναφέρονται στη στήλη 6 του παραρτήματος, κατόπιν αποδοχής από τον επιχειρηματία εντός μίας εβδομάδας από τη δημοσίευση του παρόντος κανονισμού και υπό τον όρο της σύστασης της απαιτούμενης εγγύησης.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Οκτωβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 318 της 4.12.2009, σ. 1.

      (3)  ΕΕ L 203 της 6.8.2011, σ. 26.

      ΠΑΡΑΡΤΗΜΑ

                  Ταυτοποίηση της ομάδας σύμφωνα με τις συμπληρωματικές σημειώσεις του κεφαλαίου 4 του εναρμονισμένου δασμολογίου των Ηνωμένων Πολιτειών της Αμερικής

                  Ταυτοποίηση της ομάδας και της ποσόστωσης

                  Διαθέσιμες ποσότητες για το 2012
                  (σε τόνους)

                  Συντελεστής κατανομής που προβλέπεται στο άρθρο 1

                  Συντελεστής κατανομής που προβλέπεται στο άρθρο 2

                  Αριθ. σημείωσης

                  Ομάδα

                  (1)

                  (2)

                  (3)

                  (4)

                  (5)

                  (6)

                  16

                  Not specifically provided for (NSPF)

                  16- Τόκιο

                  908,877

                  0,2717243

                  16- Ουρουγουάη

                  3 446,000

                  0,1769757

                  17

                  Blue Mould

                  17- Ουρουγουάη

                  350,000

                  0,0925926

                  18

                  Cheddar

                  18- Ουρουγουάη

                  1 050,000

                  0,4929577

                  20

                  Edam/Gouda

                  20- Ουρουγουάη

                  1 100,000

                  0,1834862

                  21

                  Italian type

                  21- Ουρουγουάη

                  2 025,000

                  0,1359973

                  22

                  Swiss or Emmenthaler cheese other than with eye formation

                  22-Τόκιο

                  393,006

                  0,8675629

                  22- Ουρουγουάη

                  380,000

                  6,3333333

                  25

                  Swiss or Emmenthaler cheese with eye formation

                  25- Τόκιο

                  4 003,172

                  1,8816320

                  25- Ουρουγουάη

                  2 420,000

                  3,0344828


title: Εκτελεστικός κανονισμός (ΕΕ) 2016/929 της Επιτροπής, της 1ης Ιουνίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Gall del Penedès (ΠΓΕ)]

text:
               14.6.2016

               EL

               Επίσημη Εφημερίδα της Ευρωπαϊκής Ένωσης

               L 155/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/929 ΤΗΣ ΕΠΙΤΡΟΠΉΣ
   της 1ης Ιουνίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Gall del Penedès (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ισπανία για την καταχώριση της ονομασίας «Gall del Penedès» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Gall del Penedès» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Gall del Penedès» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.1. Νωπά κρέατα (και βρώσιμα παραπροϊόντα σφαγείων) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Ιουνίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 58 της 13.2.2016, σ. 42.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 1225/2014 του Συμβουλίου, της 17ης Νοεμβρίου 2014 , για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               18.11.2014

               EL

               Επίσημη Εφημερίδα της Ευρωπαϊκής Ένωσης

               L 331/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1225/2014 ΤΟΥ ΣΥΜΒΟΥΛΊΟΥ
   της 17ης Νοεμβρίου 2014
   για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
   Εκτιμώντας τα ακόλουθα:

               (1)

               Στις 17 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 269/2014.

               (2)

               Θα πρέπει να τροποποιηθούν οι πληροφορίες σχετικά με ένα άτομο που περιλαμβάνεται στον κατάλογο σύμφωνα με τον κανονισμό (ΕΕ) αριθ. 269/2014.

               (3)

               Το παράρτημα Ι του κανονισμού (ΕΕ) αριθ. 269/2014 θα πρέπει άρα να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΕ) αριθ. 269/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Νοεμβρίου 2014.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 78 της 17.3.2014, σ. 6.

      ΠΑΡΑΡΤΗΜΑ
      Οι καταχωρίσεις για το ακόλουθο πρόσωπο, στο παράρτημα Ι του κανονισμού (ΕΕ) αριθ. 269/2014 αντικαθίστανται από τις ακόλουθες καταχωρίσεις.

                  Ονομασία

                  Αναγνωριστικά στοιχεία

                  Αιτιολογία

                  Ημερομηνία καταχώρισης

                  Vladimir Volfovich ZHIRINOVSKY
                  Владимир Вольфович Жириновский

                  Γεννηθείς στις 25.4.1946 στο Almaty (προηγουμένως ονομαζόμενο και Alma-Ata), Καζαχστάν

                  Μέλος του Κρατικού Συμβουλίου της Δούμα, αρχηγός του κόμματος LDPR. Υποστήριξε ενεργά την εμπλοκή των ενόπλων δυνάμεων της Ρωσίας στην Ουκρανία και την προσάρτηση της Κριμαίας. Υποστήριξε σθεναρά τον διαχωρισμό της Ουκρανίας. Υπέγραψε εξ ονόματος του κόμματος LDPR, του οποίου προεδρεύει, συμφωνία με την επονομαζόμενη Λαϊκή Δημοκρατία του Donetsk.

                  12.9.2014


title: Εκτελεστικός κανονισμός (ΕΕ) αριθ. 859/2014 της Επιτροπής, της 5ης Αυγούστου 2014 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               8.8.2014

               EL

               Επίσημη Εφημερίδα της Ευρωπαϊκής Ένωσης

               L 235/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 859/2014 ΤΗΣ ΕΠΙΤΡΟΠΉΣ
   της 5ης Αυγούστου 2014
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μία ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Αυγούστου 2014.

            Για την Επιτροπή,

            εξ ονόματος του Προέδρου,

         Martine REICHERTS

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολόγηση

                  (1)

                  (2)

                  (3)

                  Είδος αποτελούμενο από ένα ημερολόγιο «διαρκείας» και πλαστικό αγαλματίδιο με τη μορφή αγγέλου. Ο άγγελος κάθεται σε βάθρο από πλαστικό. Το ημερολόγιο εμπεριέχεται στο βάθρο και αποτελείται από κύβους και πλάκες από ξύλο όπου είναι τυπωμένα τα ονόματα των μηνών και οι αριθμοί των ημερών.
                  Το είδος έχει ύψος περίπου 16 cm. Το αγαλματίδιο αντιπροσωπεύει το ήμισυ του ύψους του, αλλά έχει μικρότερο όγκο από το ημερολόγιο.
                  Βλέπε εικόνα (1)

                  4910 00 00

                  Η κατάταξη καθορίζεται από τους γενικούς κανόνες 1 και 3β) για την ερμηνεία της Συνδυασμένης Ονοματολογίας (ΓΚΕ) και από το κείμενο του κωδικού ΣΟ 4910 00 00.
                  Λόγω των αντικειμενικών χαρακτηριστικών του είδους, όπως το μέγεθος και η σημασία του ημερολογίου σε σχέση με το διακοσμητικό στοιχείο, το ημερολόγιο είναι αυτό που προσδίδει στο είδος τον ουσιώδη χαρακτήρα του, κατά την έννοια του γενικού κανόνα 3β) [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 4910, τέταρτη παράγραφος].
                  Επιπλέον, η κλάση 4910 καλύπτει ημερολόγια κάθε είδους τυπωμένα σε οποιοδήποτε υλικό (βλέπε επίσης τις ΕΣΕΣ για την κλάση 4910, πρώτη παράγραφος).
                  Το είδος θα πρέπει συνεπώς να καταταχθεί στον κωδικό ΣΟ 4910 00 00 ως ημερολόγιο κάθε είδους.

         (1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2015/461 της Επιτροπής, της 19ης Μαρτίου 2015 , για τον καθορισμό εκτελεστικών τεχνικών προτύπων όσον αφορά τη διαδικασία λήψης κοινής απόφασης σχετικά με αίτηση για τη χρησιμοποίηση εσωτερικού υποδείγματος ομίλου, σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               20.3.2015

               EL

               Επίσημη Εφημερίδα της Ευρωπαϊκής Ένωσης

               L 76/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/461 ΤΗΣ ΕΠΙΤΡΟΠΉΣ
   της 19ης Μαρτίου 2015
   για τον καθορισμό εκτελεστικών τεχνικών προτύπων όσον αφορά τη διαδικασία λήψης κοινής απόφασης σχετικά με αίτηση για τη χρησιμοποίηση εσωτερικού υποδείγματος ομίλου, σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (1) και ιδίως το άρθρο 231 παράγραφος 4,
   Εκτιμώντας τα ακόλουθα:

               (1)

               Η αποδοτική ανταλλαγή κατάλληλων πληροφοριών μεταξύ των αρμόδιων εθνικών εποπτικών αρχών έχει ζωτική σημασία για την εξασφάλιση μιας αποτελεσματικής διαδικασίας λήψης κοινής απόφασης σχετικά με εσωτερικά υποδείγματα ομίλων.

               (2)

               Προκειμένου να εξασφαλιστεί η συνεπής εφαρμογή της διαδικασίας για τη λήψη κοινής απόφασης, είναι σημαντικό να καθορίζεται σαφώς κάθε στάδιο. Μια σαφής διαδικασία διευκολύνει επίσης την ανταλλαγή πληροφοριών, προάγει την αμοιβαία κατανόηση, συμβάλλει στην ανάπτυξη σχέσεων μεταξύ των αρμόδιων εποπτικών αρχών και προωθεί την αποτελεσματική εποπτεία.

               (3)

               Ο έγκαιρος και ρεαλιστικός προγραμματισμός για τη διαδικασία κοινής απόφασης έχει καθοριστική σημασία. Κάθε αρμόδια εποπτική αρχή θα πρέπει να παρέχει εγκαίρως στον επόπτη του ομίλου τις σχετικές πληροφορίες.

               (4)

               Η θέσπιση και η τεκμηρίωση σαφών διαδικασιών για το περιεχόμενο και την εφαρμογή της κοινής απόφασης θα πρέπει να διασφαλίζουν την πλήρη αιτιολόγησή της.

               (5)

               Η διαδικασία για τη λήψη κοινής απόφασης σχετικά με αίτηση χρησιμοποίησης εσωτερικού υποδείγματος ομίλου θα πρέπει να συνεπής για την κοινή απόφαση σχετικά με σημαντικές αλλαγές του εσωτερικού υποδείγματος και σχετικά με τις μεταβολές της πολιτικής για την αλλαγή του υποδείγματος για τα εσωτερικά υποδείγματα ομίλου.

               (6)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Ασφαλίσεων και Επαγγελματικών Συντάξεων (ΕΑΑΕΣ) στην Επιτροπή.

               (7)

               Η ΕΑΑΕΣ διεξήγαγε ανοικτές δημόσιες διαβουλεύσεις σχετικά με τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του συναφούς δυνητικού κόστους και οφέλους και ζήτησε τη γνώμη της ομάδας συμφεροντούχων που συστάθηκε σύμφωνα με το άρθρο 37 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (2).

               (8)

               Για να ενισχυθεί η ασφάλεια του δικαίου σχετικά με το εποπτικό καθεστώς στη διάρκεια της περιόδου σταδιακής εφαρμογής που προβλέπεται στο άρθρο 308α της οδηγίας 2009/138/ΕΚ, που θα αρχίσει την 1η Απριλίου 2015, είναι σημαντικό να εξασφαλιστεί ότι ο παρών κανονισμός θα αρχίσει να ισχύει το συντομότερο δυνατό, την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο και πεδίο εφαρμογής
   Ο παρών κανονισμός καθορίζει τις διαδικασίες που πρέπει να ακολουθούνται από τις εποπτικές αρχές προκειμένου να καταλήξουν σε κοινή απόφαση, που αναφέρεται στο άρθρο 231 παράγραφος 2 της οδηγίας 2009/138/ΕΚ, σχετικά με την αίτηση με την οποία ζητείται να επιτραπεί η χρησιμοποίηση εσωτερικού υποδείγματος ομίλου για τον υπολογισμό των ενοποιημένων κεφαλαιακών απαιτήσεων φερεγγυότητας του ομίλου, καθώς και των κεφαλαιακών απαιτήσεων φερεγγυότητας ασφαλιστικών και αντασφαλιστικών επιχειρήσεων του ομίλου.
   Άρθρο 2
   Ορισμός
   Για τους σκοπούς του παρόντος κανονισμού, ως «αρμόδιες εποπτικές αρχές» νοούνται οι εποπτικές αρχές όλων των κρατών μελών στα οποία εδρεύουν οι εκάστοτε ασφαλιστικές και αντασφαλιστικές επιχειρήσεις που υποβάλλουν αίτηση για τη χρήση ενός εσωτερικού υποδείγματος ομίλου για τον υπολογισμό των κεφαλαιακών απαιτήσεων φερεγγυότητας.
   Άρθρο 3
   Συμφωνία σχετικά με τη διαδικασία
   1.   Οι αρμόδιες εποπτικές αρχές εγκρίνουν τη διαδικασία για την επίτευξη κοινής απόφασης και τον τρόπο επισημοποίησής της που περιλαμβάνει χρονοδιάγραμμα, τα κύρια στάδια και τα παραδοτέα, λαμβάνοντας επίσης υπόψη τις απαιτήσεις της οδηγίας 2009/138/ΕΚ όπως προσδιορίζεται περαιτέρω στον κατ' εξουσιοδότηση κανονισμό (ΕΕ) αριθ. 2015/35 της Επιτροπής (3), της 10ης Οκτωβρίου 2014, για τη συμπλήρωση της οδηγίας 2009/138/ΕΚ. Στο πλαίσιο της καταβολής κάθε δυνατής προσπάθειας προκειμένου να καταλήξουν σε κοινή απόφαση σύμφωνα με το άρθρο 231 παράγραφος 2 της οδηγίας 2009/138/ΕΚ, κάθε αρμόδια εποπτική αρχή εξασφαλίζει την τήρηση των κυριότερων σταδίων και των παραδοτέων που έχουν καθοριστεί για τη συμφωνηθείσα διαδικασία με έγκαιρο τρόπο.
   2.   Οι αρμόδιες εποπτικές αρχές λαμβάνουν υπόψη, όταν συμφωνούν σχετικά με τη διαδικασία, τυχόν νομικά εμπόδια ή εσωτερικές διαδικασίες που θα μπορούσαν να τις περιορίσουν όσον αφορά την υιοθέτηση της επίσημης θέσης τους σχετικά με την αίτηση εντός της ταχθείσας προθεσμίας. Για τον σκοπό αυτό, όλες οι αρμόδιες εποπτικές αρχές ενημερώνονται αμοιβαία σχετικά με τυχόν υφιστάμενα τέτοιου είδους νομικά εμπόδια ή εσωτερικές διαδικασίες.
   3.   Κάθε αρμόδια αρχή παρέχει, το συντομότερο δυνατό, στις άλλες αρμόδιες αρχές όλες τις πληροφορίες που μπορεί να είναι χρήσιμες για την απόφαση σχετικά με την αίτηση.
   4.   Σε περίπτωση που μια αρμόδια εποπτική αρχή εγείρει ζήτημα αναφορικά με τη διαδικασία, ιδίως όταν δεν θεωρείται πιθανό να επιτευχθεί συναίνεση σχετικά με μια απόφαση, εξηγεί τους λόγους στις άλλες αρμόδιες εποπτικές αρχές και αναφέρει κατά πόσο προτίθεται να παραπέμψει το ζήτημα στην ΕΑΑΕΣ σύμφωνα με τις διατάξεις του άρθρου 231 παράγραφος 3 της οδηγίας 2009/138/ΕΚ. Ο επόπτης του ομίλου συζητά με όλες τις αρμόδιες εποπτικές αρχές με στόχο την εξεύρεση λύσης για το συγκεκριμένο ζήτημα. Οι εποπτικές αρχές συμφωνούν σχετικά με χρονοδιάγραμμα για την επίτευξη λύσης.
   5.   Εάν δεν επιτευχθεί ικανοποιητική λύση εντός του συμφωνηθέντος χρονοδιαγράμματος και η αρμόδια εποπτική αρχή αποφασίσει να παραπέμψει το θέμα στην ΕΑΑΕΣ, αυτό θα πρέπει να γίνει χωρίς καθυστέρηση.
   Άρθρο 4
   Πρόταση απόφασης
   1.   Πριν από την υποβολή πρότασης απόφασης, οι αρμόδιες εποπτικές αρχές επιβεβαιώνουν ότι η εξέταση της αίτησης έχει ολοκληρωθεί και ότι το αποτέλεσμα της εξέτασης αυτής αποτελεί τη βάση για τη λήψη απόφασης σχετικά με την αίτηση.
   2.   Οι άλλες αρμόδιες εποπτικές αρχές διατυπώνουν γραπτώς τις παρατηρήσεις τους σχετικά με την πρόταση απόφασης στον επόπτη του ομίλου συνοψίζοντας τα αποτελέσματα της εξέτασης.
   3.   Ο επόπτης του ομίλου, με βάση τις παρατηρήσεις των άλλων αρμόδιων εποπτικών αρχών που αναφέρονται στην παράγραφο 2, συντάσσει γραπτή πρόταση απόφασης, συμπεριλαμβανομένων, κατά περίπτωση, των όρων και προϋποθέσεων στις οποίες υπόκειται η προτεινόμενη απόφαση. Η πρόταση αυτή περιλαμβάνει τους λόγους της απόφασης και, κατά περίπτωση, τους όρους και τις προϋποθέσεις.
   4.   Κατά τη σύνταξη πρότασης απόφασης, ο επόπτης του ομίλου λαμβάνει υπόψη, κατά περίπτωση, τις απόψεις που διατυπώθηκαν κατά τη διάρκεια της εξέτασης της αίτησης από τις άλλες αρμόδιες εποπτικές αρχές όσον αφορά την καταλληλότητα του εσωτερικού υποδείγματος του ομίλου για τον υπολογισμό των ενοποιημένων κεφαλαιακών απαιτήσεων φερεγγυότητας του ομίλου. Κατά περίπτωση, ο επόπτης του ομίλου λαμβάνει επίσης υπόψη τις απόψεις των άλλων εποπτικών αρχών που συμμετέχουν στο Σώμα των εποπτών όσον αφορά το εσωτερικό υπόδειγμα του ομίλου.
   5.   Ο επόπτης του ομίλου διαβιβάζει την πρόταση απόφασης στις αρμόδιες εποπτικές αρχές και, κατά περίπτωση, στα άλλα μέλη και τους συμμετέχοντες του Σώματος.
   6.   Οι άλλες αρμόδιες εποπτικές αρχές γνωστοποιούν γραπτώς στον επόπτη του ομίλου τη γνώμη τους σχετικά με την πρόταση απόφασης, περιλαμβανομένης, κατά περίπτωση, της γνώμης τους σχετικά με τους όρους και τις προϋποθέσεις στις οποίες υπόκειται η προτεινόμενη απόφαση. Ο επόπτης του ομίλου συγκεντρώνει τις γνώμες που λαμβάνει και διαβιβάζει σύνοψή τους στις άλλες αρμόδιες εποπτικές αρχές.
   7.   Ο επόπτης του ομίλου διοργανώνει τουλάχιστον μια συνεδρίαση με τις άλλες αρμόδιες εποπτικές αρχές για να συζητήσουν την πρόταση απόφασης και τις γνώμες που διατυπώθηκαν. Οι συνεδριάσεις αυτές μπορούν να πραγματοποιηθούν ως αυτοπρόσωπη συνάντηση ή, εφόσον συμφωνηθεί από όλες τις αρμόδιες εποπτικές αρχές, με άλλα μέσα. Η συζήτηση αποσκοπεί στην επίτευξη συναίνεσης σχετικά με κοινή απόφαση. Κάθε αρμόδια εποπτική αρχή επιβεβαιώνει τις απόψεις της ή αποστέλλει γραπτώς τις τελικές απόψεις και επιφυλάξεις της στον επόπτη του ομίλου.
   Άρθρο 5
   Τελική απόφαση
   1.   Στην περίπτωση που ορίζεται στο άρθρο 231 παράγραφος 5 της οδηγίας 2009/138/ΕΚ όταν έχει ληφθεί κοινή απόφαση, ο επόπτης του ομίλου:

               α)

               τεκμηριώνει την τελική απόφαση σχετικά με την αίτηση και, κατά περίπτωση, τους όρους και τις προϋποθέσεις στις οποίες υπόκειται η απόφαση·

               β)

               διαβιβάζει την τελική απόφασή της σε όλα τα μέλη του Σώματος και, κατά περίπτωση, στους συμμετέχοντες, μαζί με τις απόψεις των αρμόδιων εποπτικών αρχών.

         Στην περίπτωση που αναφέρεται στο πρώτο εδάφιο, η συμφωνία σχετικά με την τελική απόφαση επιβεβαιώνεται γραπτώς από εκπροσώπους των αρμόδιων εποπτικών αρχών που διαθέτουν την κατάλληλη εξουσία για να δεσμεύσουν τις αντίστοιχες αρχές τους.
   2.   Στην περίπτωση που ορίζεται στο άρθρο 231 παράγραφος 6 της οδηγίας 2009/138/ΕΚ όταν δεν έχει ληφθεί κοινή απόφαση, ο επόπτης του ομίλου:

               α)

               τεκμηριώνει την τελική του απόφαση·

               β)

               τεκμηριώνει τις απόψεις και τις επιφυλάξεις που αναφέρονται στο άρθρο 4 παράγραφος 7·

               γ)

               εκθέτει τις απόψεις και τις επιφυλάξεις των σχετικών αρμόδιων εποπτικών αρχών και, κατά περίπτωση, τους λόγους για τους οποίους ο επόπτης του ομίλου αποκλίνει από τις απόψεις αυτές, όταν παρέχει στις αρμόδιες εποπτικές αρχές έγγραφο στο οποίο εκθέτει την απόφασή του σύμφωνα με το άρθρο 231 παράγραφος 6 της οδηγίας 2009/138/ΕΚ·

               δ)

               διαβιβάζει την τελική απόφασή του τα υπόλοιπα μέλη του Σώματος και, κατά περίπτωση, στους συμμετέχοντες, μαζί με τις απόψεις και τις επιφυλάξεις των αρμόδιων εποπτικών αρχών.

         Άρθρο 6
   Κοινοποίηση της απόφασης
   1.   Όταν ληφθεί η τελική απόφαση, ο επόπτης ομίλου κοινοποιεί αμέσως την απόφαση στον αιτούντα.
   2.   Σε περίπτωση που εγκρίνεται η χρήση εσωτερικού υποδείγματος ομίλου, ο επόπτης ομίλου διευκρινίζει στην απόφαση:

               α)

               εάν ήταν κοινή απόφαση σύμφωνα με το άρθρο 231 παράγραφος 5 της οδηγίας 2009/138/ΕΚ ή εάν λήφθηκε από τον επόπτη ομίλου σύμφωνα με το άρθρο 231 παράγραφος 6 της οδηγίας 2009/138/ΕΚ·

               β)

               τους λόγους που οδήγησαν στη λήψη της·

               γ)

               τις επωνυμίες των συνδεόμενων επιχειρήσεων που περιλαμβάνονται στο πεδίο εφαρμογής του εσωτερικού υποδείγματος για τον υπολογισμό των κεφαλαιακών απαιτήσεων φερεγγυότητας του ομίλου·

               δ)

               τις επωνυμίες των συνδεόμενων επιχειρήσεων οι οποίες επιτρέπεται να χρησιμοποιούν το εσωτερικό υπόδειγμα του ομίλου για τον υπολογισμό των κεφαλαιακών τους απαιτήσεων φερεγγυότητάς·

               ε)

               κατά περίπτωση, τους κινδύνους και τις σημαντικές επιχειρηματικές μονάδες εντός του πεδίου εφαρμογής μερικού εσωτερικού υποδείγματος·

               στ)

               την ημερομηνία από την οποία οι κεφαλαιακές απαιτήσεις φερεγγυότητας που αναφέρονται στα στοιχεία γ) και δ) αρχίζουν να υπολογίζονται με χρήση του εσωτερικού υποδείγματος ομίλου·

               ζ)

               κατά περίπτωση, τους όρους και τις προϋποθέσεις στις οποίες υπόκειται η άδεια χρήσης του εσωτερικού υποδείγματος ομίλου και την αιτιολόγηση αυτών των όρων και προϋποθέσεων·

               η)

               κατά περίπτωση, υποχρέωση επιβαλλόμενη στην επιχείρηση να αναπτύξει και να υποβάλει σχέδιο επέκτασης του πεδίου εφαρμογής του εσωτερικού υποδείγματος, περιλαμβανομένων περιγραφής και χρονοδιαγράμματος του σχεδίου·

               θ)

               κατά περίπτωση την τεχνική ενσωμάτωσης που εγκρίθηκε για την ενσωμάτωση του μερικού εσωτερικού υποδείγματος στην τυποποιημένη μέθοδο των κεφαλαιακών απαιτήσεων φερεγγυότητας.

         3.   Σε περίπτωση απόρριψης της χρήσης του εσωτερικού υποδείγματος του ομίλου, ο επόπτης του ομίλου περιλαμβάνει στην απόφαση μια σύντομη περιγραφή των τμημάτων ή πτυχών του εσωτερικού υποδείγματος που δεν συμμορφώνονται με τις απαιτήσεις χρήσης εσωτερικού υποδείγματος ομίλου, καθώς και ακριβή μνεία των απαιτήσεων που δεν πληρούνται. Η κοινοποίηση αναφέρει επίσης ότι η απόρριψη δεν σημαίνει ότι άλλες απαιτήσεις έχουν θεωρηθεί ότι πληρούνται.
   Άρθρο 7
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 335 της 17.12.2009, σ. 1.

      (2)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ, και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).

      (3)  Κατ' εξουσιοδότηση κανονισμός (ΕΕ) 2015/35 της Επιτροπής, της 10ης Οκτωβρίου 2014, για τη συμπλήρωση της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (ΕΕ L 12 της 17.1.2015, σ. 1)